লাসে হালস্ত্রোম
লার্স স্‌ভেন "লাসে" হালস্ত্রোম (সুয়েডিয়: [ˈla.ˈsɛ ˈhal.ˈstrœm]; ২ জুন ১৯৪৬) হলেন একজন সুয়েডীয় চলচ্চিত্র পরিচালক। তিনি পপ সঙ্গীতদল এবিবিএ-এর সঙ্গীতের ভিডিও নির্মাণ করে প্রথম পরিচিতি লাভ করেন। পরে তিনি চলচ্চিত্র নির্মাণে মনোনিবেশ করেন। তিনি সুয়েডীয় ভাষার মিৎ লিভ সোম হুন্দ (১৯৮৫) ও দ্য সিডার হাউজ রুলস (১৯৯৯) চলচ্চিত্র নির্মাণ করে দুবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। তার পরিচালিত অন্যান্য উল্লেখযোগ্য চলচ্চিত্র হল হোয়াট’স ইটিং গিলবার্ট গ্রেপ (১৯৯৩) ও শোকোলা (২০০০), ক্যাসানোভা (২০০৫), হাচি: এ ডগ’স টেল (২০০৯) ও ডিয়ার জন (২০১০)।